Filwaqt li l-proprjetà f'Għawdex qed tkompli tara żieda fil-prezzijiet medja, il-kirjiet fir-reġjun tat-Tramuntana tal-Port il-Kbir huma notevolment ogħla għall-appartamenti u d-djar meta mqabbla ma' reġjuni oħra. Dan kien żvelat minn studju dwar is-suq tal-proprjetà lokali imwettaq minn Djar, portal tal-proprjetà li tipprovdi analiżi tas-suq lokali tal-proprjetà u EY Malta, kumpanija li tipprovdi servizzi ta' konsulenza. Il-kumpanijii ppreżentaw l-ewwel eżerċizzju ta' analiżi tad-data fis-suq tal-proprjetà, li jkopri s-swieq tal-bejgħ u tal-kiri kemm għal proprjetà residenzjali kif ukoll dik kummerċjali. Skont l-istudju, il-kirjiet ta' appartamenti fir-reġjun tat-Tramantuna tal-Port il-Kbir ivarjaw minn €850 fix-xahar għal appartament ta' kamra tas-sodda waħda, għal €1,400 fix-xahar għal appartament ta' tliet kmamar tas-sodda. Mill-banda l-oħra, il-prezzijiet fix-Xlokk tal-Port il-Kbir ivarjaw minn €650 fix-xahar għal appartament ta' kamra tas-sodda waħda, sa €850 fix-xahar għal appartament ta' tliet kmamar tas-sodda. Żieda fir-reġistrazzjonijiet ta' kuntratti ta' proprjeta' f'Għawdex – NSO L-istudju juri li l-volum ta' proprjetà jidher li stabbilizza f'livelli miżjuda, wara żieda fl-ammont ta' proprjetà matul it-tieni nofs tal-2020, bl-akbar żieda fl-appartamenti. Ir-reġjun tat-Tramuntana tal-Port il-Kbir jirrapporta l-ogħla volum ta' proprjetà, kif ukoll l-akbar sehem ta' appartamenti. L-istudju juri wkoll ukoll li b'mod ġenerali, il- proprjetà fuq is-suq żammet prezzijiet stabli, iżda, kien hemm żieda fil-prezzijiet f'Għawdex. Skont l-istudju, is-suq tal- proprjetà kummerċjali jindika rkupru f'tipi ta' proprjetà li kienu l-aktar milqutgħa bil-Covid. Għall-ispazji tal-uffiċċji, li jikkostitwixxu l-biċċa l-kbira tal- proprjetà tal-kera kummerċjali, ir-rati annwali għal kull sqm ivarjaw minn €130 kull sqm fir-reġjun tat-Tramuntana għal €240 kull sqm fir-reġjun tat-Tramuntana tal-Port il-Kbir. Din il-medja ġenerali hija mmexxija minn sehem kbir f'postijiet ta' valur għoli bħal Tas-Sliema (€285 kull sqm), il-Belt Valletta (€287 kull sqm) u San Ġiljan (€300 kull sqm). Fir-rigward tal-bejgħ ta' proprjetà kummerċjali, l-orħos rati għal kull sqm huma disponibbli f'Għawdex, filwaqt li r-rati ogħla għandhom it-tendenza li jidhru fit-Tramuntana tal-Port il-Kbir u r-reġjun tat-Tramuntana. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61c01ddccd3a9_rand.td-a-rec-img{text-align:left}.td_uid_3_61c01ddccd3a9_rand.td-a-rec-img img{margin:0 auto 0 0}